ntefi: Μαρτίου 2016
Ημιβύθιση πλωτού γερανού στην Αντίκυρα
Ενημερώθηκε στις 26/3/2016 βραδινές ώρες, η Λιμενική Αρχή Αντικύρων από την ναυτικό πράκτορα του Πλωτού Γερανού “ΠΑΝΤΕΛΗΣ” Ν.Π. 30 για ημιβύθισή του στην προβλήτα του όρμου “Μεγάλη Αγιά” του Κορινθιακού κόλπου όπου βρισκόταν προσδεδεμένο.
Την επόμενη μέρα ξεκίνησαν εργασίες ανέλκυσης του Π/Γ “ΠΑΝΤΕΛΗΣ” από το Ρ/Κ – Ν/Γ “ΑΠΟΛΛΩΝ” Ν.Π. 11999 ενώ παράλληλα θα τοποθετηθούν προληπτικά πλωτό φράγμα και υλικά απορρύπανσης.Από το περιστατικό δεν προέκυψε τραυματισμός ενώ το “ΠΑΝΤΕΛΗΣ” δεν αποτελεί κίνδυνο για τη ναυσιπλοΐα.
Από το Α' Λιμενικό Τμήμα Αντικύρων του Λιμεναρχείου Ιτέας που διενεργεί την προανάκριση απαγορεύτηκε ο απόπλους του ανωτέρω Πλωτού Γερανού.
Πεζοπορία 3/4/2016 απο τον Π.Ο.Διστόμου
ΔΙΑΣΧΙΣΗ ΧΑΡΑΔΡΑΣ ΒΕΛΙΤΣΑΣ
Η διαδρομή χαρακτηρίζεται ως εύκολη, ιδανική για αρχάριους σε μια από τις ομορφότερες όψεις του Παρνασσού. Ξεκινάμε από το μοναστήρι του Αι Γιάννη στην Άνω Τιθορέα και κατευθυνόμαστε μέσα στην επιβλητική χαράδρα, κυκλωμένοι από έλατα και ενώ παράλληλα μας συνοδεύει το ποτάμι. Η δε θέα των κορφών κατά την εκκίνηση, του Παρνασσού συγκλονιστική. Αφού προσεγγίσουμε και βουτήξουμε τα πόδια μας στο ποτάμι, επιστρέφουμε από τον ίδιο δρόμο για το εκκλησάκι.
Ώρα:8 π.μ.
Ωρες πορείας: 3 + -
Υψομετρική διαφορά: 200
Εξοπλισμός: αντιανεμικό, νερό και ξηρά τροφή
Τελειώνουμε τη διαδρομή μας και καιρού επιτρέποντος κάνουμε πικ νικ και πίνουμε καφέ στα πανέμορφα κιόσκια μέσα στο δάσος δίπλα στο' ξωκκλήσι του Αι Γιάννη.
Αναρτήθηκε από Efi Stergiou στις 10:24 π.μ.
Το γύρισμα με τον σεισμό στην Αράχωβα απο την Κορεάτικη σειρά "Απόγονοι του Ήλιου"
Από το 29:00' δείτε το γύρισμα με τον σεισμό από την Κορεάτικη δραματική σειρά "απόγονοι του ήλιου" που γυρίστηκε στην Αράχωβα.
Αναρτήθηκε από Efi Stergiou στις 5:38 μ.μ.
Περιορίζεται προσωρινά η πρόσβαση στις κτηριακές εγκαταστάσεις του Χιονοδρομικού Κέντρου Παρνασσού
Η διοίκηση της ΕΤΑΔ Α.Ε., διαχειρίστριας του Xιονοδρομικού Kέντρου Παρνασσού, ανακοινώνει ότι λόγω των αναγκαίων εργασιών αποκατάστασης, αναβάθμισης και επικαιροποίησης των συστημάτων πυροπροστασίας, περιορίζεται προσωρινά η πρόσβαση στις κτηριακές εγκαταστάσεις του χιονοδρομικού.
Οι πίστες του Χιονοδρομικού, καθώς και οι αναβατήρες (λιφτ) θα λειτουργούν κανονικά αναλόγως των καιρικών συνθηκών. Για την εκ νέου λειτουργία των παραπάνω κτηριακών χώρων του Υποκαταστήματος ΧΚΠ θα ακολουθήσει σχετική ανακοίνωση λαμβάνοντας υπόψη τις συνθήκες για την εύρυθμη λειτουργία τους.
Έχει υπάρξει ήδη μέριμνα για την άμεση και ταχύτατη υλοποίηση των απαιτούμενων εργασιών και σύντομα οι κτηριακοί χώροι θα είναι στη διάθεση του κοινού.
Αναρτήθηκε από Efi Stergiou στις 4:34 μ.μ.
Διανομή τυροκομικών προϊόντων σε άπορους στο Δήμο Δ.Α.Α.
Στα πλαίσια υλοποίησης του προγράμματος «Προμήθεια τροφίμων σε αστέγους και άτομα που δεν εξασφαλίζουν τη δυνατότητα καθημερινής σίτισης και διατροφής στην Περιφέρεια Στερεάς Ελλάδας», που υλοποιείται από την Περιφέρεια Στερεάς Ελλάδας, παραδόθηκε από τον ανάδοχο προμηθευτή παρουσία της αρμόδιας Επιτροπής Ελέγχου της Περιφερειακής Ενότητας Βοιωτίας, μέρος της προμήθειας (τυροκομικά προϊόντα). Στo Δήμο Διστόμου-Αράχωβας-Αντίκυρας θα δωθούν 304 τεμάχια.
Τα προϊόντα θα διανεμηθούν από τον Δήμο στους δικαιούχους.
Πανηγυρικά αναμένεται και φέτος να εορταστεί η εκδήλωση μνήμης που διοργανώνει η Νομαρχιακή Αυτοδιοίκηση Βοιωτίας την Κυριακή 27 Μαρτίου 2016 στο ιστορικό Μοναστήρι του Οσίου Λουκά στο Στείρι. Κάθε χρόνο αυτή την ημέρα, ως γνωστόν, στο ιστορικό αυτό τόπο εορτάζεται η Κήρυξη της Επανάστασης στη Ρούμελη.
Ο Εκπολιτιστικός Σύλλογος Στειρίου τιμώντας τους πρωταγωνιστές της κήρυξης της επανάστασης στην Ρούμελη στις 27/3/1821 στο μοναστήρι του Οσίου Λουκά του Στειριώτη, σας προσκαλεί να συμμετάσχετε και να παρακολουθήσετε την λαμπαδηφορία που διοργανώνει την Πέμπτη 24 Μαρτίου 2016 στις 6:30μ.μ. στο Στείρι.
Πρόγραμμα εορτασμού 25ης Μαρτίου στο Δήμο Δ.Α.Α.
ntefi:2016 25 Martioy Programma
Συγκέντρωση ειδών για τους πρόσφυγες από τον Δήμο Διστόμου-Αράχωβας-Αντίκυρας
Μετά την επιτυχημένη συνάντηση φορέων και πολιτών, την Τρίτη 8 Μαρτίου, με έκδηλα τα αλληλέγγυα συναισθήματα όλων, και την ξεκάθαρη διάθεση για συνδρομή στους συναν-θρώπους μας πρόσφυγες, αποφασίστηκε:
κάθε Τρίτη πρωί από τις 9 έως τις 11, καί κάθε Τετάρτη απόγευμα από τις 6 έως τις 8 να είναι ανοιχτή η αίθουσα του Συλλόγου Γυναικών στα Άσπρα Σπίτια της Παραλίας Διστόμου.
Αυτές τις ώρες ο κάθε συμπολίτης μας θα μπορεί να ενημερώνεται, να προτείνει δράσεις και να προσφέρει ό,τι μπορεί, από λίστες με είδη ανάγκης που θα κοινοποιηθούν.
Επίσης το Κοινοτικό κατάστημα της Αντίκυρας θα είναι για τον ίδιο λόγο διαθέσιμο κάθε πρωί από Δευτέρα έως Παρασκευή.
Την Τετάρτη 16 Μαρτίου στην αίθουσα του Συλλόγου Γυναικών Άσπρων Σπιτιών, στις 6 το απόγευμα, θα γίνει η δεύτερη συνάντηση φορέων και πολιτών της περιοχής μας, με σκοπό την καλύτερη οργάνωση του Δικτύου Αλληλεγγύης για τους Πρόσφυγες.
Η συμμετοχή του κάθε συμπολίτη μας θα είναι πολύ ση-μαντική, γιατί πολλοί μαζί μπορούμε να περιορίσουμε τον πόνο, το φόβο, την πείνα, την απελπισία και τα δάκρυα συνανθρώπων μας, που κυνηγημένοι από το τέρας του πολέμου, βρέθηκαν προσωρινά στη χώρα μας, παλεύοντας να επιβιώσουν αυτοί και τα παιδιά τους.
Τα είδη που συγκεντρώνουμε γιά τούς πρόσφυγες είναι:
Πρόγραμμα Εκδηλώσεων Απόκρεων Δήμου Διστόμου-Αράχωβας-Αντίκυρας
Πρωτοβουλία πολιτών Άσπρων Σπιτιών–Αντίκυρας για τη δημιουργία Δικτύου Αλληλεγγύης για τους Πρόσφυγες
Ο τόπος μας, μικρός αλλά με συνεκτικούς δεσμούς, έχει αποδείξει πολλές φορές το παρελθόν πως ήταν παρών όπου υπήρχε ανάγκη. Ετσι και τώρα, βλέποντας καθημερινά μέσα από τις μικρές οθόνες μας δράματα ανθρώπων, πόνο κορμιών, πόνο ψυχών, μάτια παιδιών διεσταλμένα από το φόβο, αγκαθωτά σύρματα που ξεσκίζουν όνειρα για μια καλύτερη ζωή, δεν αντέξαμε να κλαίμε και να συμπάσχουμε από την ασφάλεια των καναπέδων μας.
Γι αυτό το λόγο, πήραμε την πρωτοβουλία να καλέσουμε την Τρίτη, 8 Μαρτίου 2016 στις 6.30μμ στην αίθουσα του Συλλόγου Γυναικων στα Ασπρα Σπίτια, πολίτες και φορείς του Καλλικρατικού Δήμου μας, με σκοπό τη δημιουργία Δικτύου Αλληλεγγύης για τους Πρόσφυγες. Με γρήγορες διαδικασίες και χωρίς κωλυσιεργίες, γιατί οι ανάγκες είναι τεράστιες.
Σκέψεις, προτάσεις, διαθεσιμότητες, ανοιχτό μυαλό και δουλειά. Πολλή δουλειά. Αυτά θα είναι τα όπλα μας στη μεγάλη μάχη που δίνεται απ' όλη τη κοινωνία για την διατήρηση των ανθρωπιστικών αξιών και της ιστορίας μας, που είναι διαποτισμένη από προσφυγικά δράματα. Το βάρος που αναλογεί στην πατρίδα μας, θα το σηκώσουμε με τρόπο ανάλογο της Ιστορίας της και του πολιτισμού της.
Πρόσκληση για συνεδρίαση Δ.Σ. 10/3/2016 στο Δήμο Διστόμου-Αράχωβας-Αντίκυρας
Το Πρωινό ΣουΚου ταξίδεψε στην Αράχωβα
Η Μαρία Μπεκατώρου και ο Νίκος Μουτσινάς ταξίδεψαν στην Αράχωβα για τις ανάγκες της εκπομπής<<Πρωινό ΣουΚου>>που προβάλλεται στον Αντ1. Το οδοιπορικό θα παρουσιαστεί αυτό ή το επόμενο Σαββατοκύριακο.
Αναρτήθηκε από Efi Stergiou στις 6:55 μ.μ.
Εθελοντική αιμοδοσία 6/3/2016 στο Στείρι
Η Καθιερωμένη αιμοδοσία της τράπεζας αίματος Στειρίου θα γίνει την Κυριακή 6 Μαρτίου 2015 στο Στείρι στο αγροτικό ιατρείο του χωριού από τις 10.00 π.μ μέχρι τις 13.00 το μεσημέρι. Καλούνται όλοι οι εθελοντές αιμοδότες του χωριού να ανταποκριθούν για άλλη μια φορά, δίνοντας ένα ακόμη βροντερό παρόν στο κάλεσμα της τράπεζας αίματος Στειρίου και παράλληλα ένα παράδειγμα αλτρουισμού και αλληλεγγύης προς τον συνάνθρωπό μας.
Αναρτήθηκε από Efi Stergiou στις 9:04 π.μ.
Το γύρισμα με τον σεισμό στην Αράχωβα απο την Κορε...
Περιορίζεται προσωρινά η πρόσβαση στις κτηριακές ε...
Διανομή τυροκομικών προϊόντων σε άπορους στο Δήμο ...
Συγκέντρωση ειδών για τους πρόσφυγες από τον Δήμο ...
Πρόγραμμα Εκδηλώσεων Απόκρεων Δήμου Διστόμου-Αράχω...
Πρωτοβουλία πολιτών Άσπρων Σπιτιών–Αντίκυρας για τ...
Πρόσκληση για συνεδρίαση Δ.Σ. 10/3/2016 στο Δήμο Δ...